‘ডাক্তার’ শহীদ আফ্রিদির ভিডিও ভাইরাল
পাকিস্তানের সাবেক অধিনায়ক শহীদ আফ্রিদির একটি ভিডিও ভাইরাল হয়েছে। ভিডিওতে দেখা যাচ্ছে ডাক্তার এবং নির্মাণশ্রমিকের পোশাক পরে বিভিন্ন অঙ্গভঙ্গি দিচ্ছেন বুমবুমখ্যাত এই তারকা ক্রিকেটার। আফ্রিদির এই ভিডিও ভাইরাল হওয়ার পর ভক্তদের অনেকেই মনে করছেন তিনি কোনো  বিজ্ঞাপনে পোজ দিচ্ছেন।







২০১৭ সালে আন্তর্জাতিক ক্রিকেটকে বিদায় জানান আফ্রিদি। তবে পাকিস্তানের ঘরোয়া ক্রিকেটসহ বিশ্বের ফ্র্যাঞ্চাইজি লিগে খেলে যাচ্ছেন তিনি। পিএসএল, পিসিএল, এপিএল, সিপিএল, বিগ ব্যাশ, বিপিএল মাতিয়ে যাচ্ছেন ৩৮ বছর বয়সী ক্রিকেটার।




আগামী শনিবার থেকে শুরু হতে যাওয়া বিপিএলের ষষ্ঠ আসরে তামিম ইকবালের সঙ্গে কুমিল্লা ভিক্টোরিয়ান্সে খেলবেন আফ্রিদি।
সম্প্রতি একটি ভিডিওবার্তায় পাকিস্তানের সাবেক অধিনায়ক আফ্রিদি বলেন, ‘আমি কুমিল্লা ভিক্টোরিয়ান্সের সঙ্গে যুক্ত হতে পেরে অনেক খুশি ও উত্তেজিত। আগামী ৫ জানুয়ারি হতে শুরু হতে যাচ্ছে এবারের বিপিএল। প্লিজ, মাঠে আসুন এবং আমাদের খেলা উপভোগ করুন। আমাদের দল এবার অনেক শক্তিশালী।’
বিদেশি ক্রিকেটারদের মধ্যে ‘এ প্লাস’ ক্যাটাগরিতে ছিলেন আফ্রিদি। তার ভিত্তিমূল্য ছিল ২ লাখ ডলার (প্রায় ১ কোটি ৬০ লাখ টাকা)। সেই মূল্যেই আফ্রিদিকে দলে নিয়েছে কুমিল্লা।

কুমিল্লা ভিক্টোরিয়ান্স
দেশি ক্রিকেটার: তামিম ইকবাল, ইমরুল কায়েস, সাইফউদ্দিন, আবু হায়দার রনি, এনামুল হক বিজয়, জিয়াউর রহমান, মেহেদী হাসান মিরাজ, জিয়াউর রহমান, মোশাররফ হোসেন রুবেল, মোহাম্মদ শহীদ, শামসুর রহমান শুভ ও সনজিত সাহা।
বিদেশি ক্রিকেটার: শোয়েব মালিক, আসেলা গুনারত্নে, লিয়াম ডসন, শহীদ আফ্রিদি, থিসারা পেরেরা, এভিন লুইস, ওয়াকার সালমাখেইল ও আমের ইয়াসিন।

পাকিস্তানের সাবেক অধিনায়ক শহীদ আফ্রিদির একটি ভিডিও ভাইরাল হয়েছে। ভিডিওতে দেখা যাচ্ছে ডাক্তার এবং নির্মাণশ্রমিকের পোশাক পরে বিভিন্ন অঙ্গভঙ্গি দিচ্ছেন বুমবুমখ্যাত এই তারকা ক্রিকেটার। আফ্রিদির এই ভিডিও ভাইরাল হওয়ার পর ভক্তদের অনেকেই মনে করছেন তিনি কোনো বিজ্ঞাপনে পোজ দিচ্ছেন।